
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 483 


18 Απριλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Βελτίωση - Τροποποίηση του συστήματος Τοποθετή¬ 
σεων - Μεταθέσεων Στρατευμένων Οπλιτών Στρα¬ 


τού Ξηρός. 1 

Καθορισμός μηνιαίων αποδοχών του Επιστημονικού 
Διευθυντή - Προέδρου και αποζημίωση των Μελών, 

του Διοικητικού Συμβουλίου του ΚΕΠΕ. 2 

Καθορισμός χρονικού διαστήματος αποσπάσεων, για 
στελέχωση Περιφερειακών Κρατικών και Δημοτι¬ 
κών Αερολιμένων κατά τη θερινή περίοδο, έτους 
2002. 3 


Τροποποίηση και συμπλήρωση της Κ.Υ.Α. με 2/74853/ 


0022/15.1.2002 «Καθορισμός ανωτάτου ορίου 
αριθμού ημερών ματακίνησης εκτός έδρας για 
εκτέλεση υπηρεσίας στο εσωτερικό καιτο εξωτερι¬ 
κό, υπαλλήλων και συνεργατώντου Ε.Φ.Ε.Τ.». 4 

Συμπλήρωση - Τροποποίηση της 2/85181/0022/30.8.99 
Κ.Υ.Α. (ΦΕΚ 893/τ.Β') «Καθορισμός ημερών εκτός 
έδρας μετακίνησης υπαλλήλων Ασφαλιστικών Ορ¬ 
γανισμών αρμοδιότητας Γ.Γ.Κ.Α. πλην Ι.Κ.Α. 5 

Καθορισμός ύψους Δώρου εορτών Πάσχα 2002 των 

Εφημεριδοπωλών όλης της χώρας. 6 

Τρόπος διενέργειας διαγωνισμού αμίσθων υποθηκο¬ 
φυλάκων. 7 

Τρόπος διενέργειας διαγωνισμού συμβολαιογράφων.. 8 


ΑΠΟΦΑΣΕΙ Σ 

Αριθ.Φ.411.4/7/495284 (1) 

Βελτίωση - Τροποποίηση του συστήματος Τοποθετήσεων 
- Μεταθέσεων Στρατευμένων Οπλιτών Στρατού Ξηρός. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τη Φ.411.4/10/359777/Σ. 1378/Απόφαση ΥΕΘΑ (ΦΕΚ 
1095/τ.Β'/20.10.98) που αφορά το σύστημα απονομής ει¬ 
δικοτήτων - τοποθετήσεων - μεταθέσεων και αποσπάσε¬ 
ων των Στρατευμένων Οπλιτών Στρατού Ξηρός. 

β) Τη Φ.411. 4/56/651915/Σ.228/Απόφαση ΥΕΘΑ (ΦΕΚ 
180/τ.Β'/17.2.2000. 


γ) Τη Φ. 420/143/62321/Σ.460/17.10.2001 /Απόφαση ΥΕ- 
ΘΑ (ΦΕΚ1407/τ.Β'). 

δ) Την εισήγηση του ΓΕΣ σύμφωνα με την οποία απαι¬ 
τείται: 

(1) . Μείωση του χρόνου παραμονής των Οπλιτών στις 
Μονάδες τοποθετήσεως Θράκης - Νήσων κατά τη διάρ¬ 
κεια εφαρμογής της 16μηνης και 14μηνης θητείας. 

(2) . Μετάθεση Οπλιτών Υγειονομικού ειδικότητας «Ια¬ 
τρού άνευ ειδικότητας» και Οπλιτών Στρατονομίας ύστε¬ 
ρα από 6μηνη πραγματική υπηρεσία στις Μονάδες Θρά¬ 
κης - Νήσων. 

(3) . Παραμονή μέχρι απολύσεως, αναλόγως αναγκών, των 
Οπλιτών που τοποθετήθηκαν σε Μονάδες της 71 Α/Μ ΤΑΞ. 

ε) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τη συμπλήρωση της παραγράφου 6 της Φ.411.4/10/ 
359777/Σ. 1378 (Απόφαση ΥΕΘΑ) (ΦΕΚ 1095/τ.Β'/ 
20.10.98) με την προσθήκη της φράσης «Οι Οπλίτες Υγει¬ 
ονομικού ειδικότητας “Ιατρός άνευ ειδικότητας” και οι 
Οπλίτες Στρατονομίας» μετά τη λέξη «ΜΛΑΤ». 

2. Την αντικατάσταση της λέξης «9μηνη» από την παρά¬ 
γραφο 3 της Φ. 411.4/56/651915/Σ.228 (Απόφαση ΥΕΘΑ) 
(ΦΕΚ 180/τ.Β'/17.2.2000) η οποία αναφέρεται στους με¬ 
τατιθέμενους στο Λ/ΕΠΥΕΘΑ μετά από πρόταση του 
ΕΠΥΕΘΑ, με την λέξη «6μηνη». 

3. Την τροποποίηση της παραγράφου Ια της Φ. 
411.4/10/359777/Σ. 1378/Απόφαση ΥΕΘΑ (ΦΕΚ 1095/τ.Β7 
20.10.98) σε ότι αφορά το χρόνο που θα υπηρετούν σε 
Μονάδες Θράκης - Νήσων Αν. Αιγαίου και Δωδεκανήσου 
από«9»σε«8ή7μήνες»απόπαρουσιάσεώςτουςστη Μο¬ 
νάδα, εφόσον πρόκειται για Οπλίτες 16μήνου - 14μήνου 
θητείας αντίστοιχα. 

4. Τη συμπλήρωση της παραγράφου 1 β της Φ.411.4/10/ 
359777/Σ. 137/Απόφαση ΥΕΘΑ (ΦΕΚ 1095/τ.Β'/20.10.98 
με την προσθήκη της φράσης ή και μέχρι απολύσεως, 
αναλόγως των αναγκών, εφόσον πρόκειται για Οπλίτες 
που τοποθετήθηκαν σε Μονάδες της 71 Α/Μ ΤΑΞ» μετά τις 
λέξεις «.. επί 6 μήνες». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/16214/0022 (2) 

Καθορισμός μηνιαίων αποδοχών του Επιστημονικού Δι¬ 
ευθυντή - Προέδρου και αποζημίωση των Μελών, του 
Διοικητικού Συμβουλίου του ΚΕΠΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/τ.Α'/1985) που προστέ¬ 
θηκε με το άρθρο 27 του Ν. 2081/92 (ΦΕΚ 154 /τ.Α'/1992) 
και τροποποιήθηκε με το άρθρο 1 παρ. 2 του Ν. 2469/97 
(ΦΕΚ 38/τ. Α/1997). 

β) Του Ν.Δ. 4356/1964 «Περίμετονομασίαςτου Κέντρου 
Οικονομικών Ερευνών κ.λ.π.» (ΦΕΚ 146/τ.Α'/1964). 

γ) Του άρθρου 24 παρ. 3 του Ν. 2579/98 «Φορολογικές 
διαρρυθμίσεις και άλλες διατάξεις» (ΦΕΚ 31/τ.Α/1998). 

δ) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40/τ.Α/1997). 

ε) Του Π.Δ. 178/2000 Οργανισμός του Υπουργείου Εθνι¬ 
κής Οικονομίας» (ΦΕΚ 165/τ.Α/2000). 

στ) Του άρθρου 40 του Ν. 849/ 1978 (ΦΕΚ 232/τ.Α/ 
1978). 

2. Την 1100383/1330/Α 0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών (ΦΕΚ 1485/τ.Β'/2001). 

3. Την 2032208/3205/0022/2.6.1998 κοινή υπουργική 
απόφαση «Καθορισμός μηνιαίων αποδοχών του Επιστη¬ 
μονικού Δ/ντή - Προέδρου και αποζημίωση των Μελών 
του Δ.Σ. του ΚΕΠΕ» όπωςτροποποιήθηκε μεταγενέστερα 
με τις 2/10890/0022/11.3.99 και 2/33284/0022/4.5.1999 
ΚΥΑ. 

4. Το γεγονός ότι από την απόφαση αυτή προκαλείται 
δαπάνη για το έτος 2002 ύψους 42.259,72 ΕΥΡΩ για τον 
Επιστημονικό Διευθυντή και Πρόεδρο Δ.Σ. του ΚΕΠΕ, 
10.564,93 ΕΥΡΩ για τα μέλη και 586,94 ΕΥΡΩ για το γραμ¬ 
ματέα για την οποία υπάρχει πρόβλεψη στον προϋπολο¬ 
γισμό του ΚΕΠΕ (ΚΩΔ.0212, 0233α,0233β, 0234, 0245, 
0259ε, 0264), αποφασίζουμε: 

1. Καθορίζουμε τις μηνιαίες αποδοχές του Επιστημονι¬ 
κού Διευθυντή-Προέδρου του ΚΕΠΕ στο ύψος των 
3.521,64 ΕΥΡΩ. 

Στον Επιστημονικό Διευθυντή - Πρόεδρο του ΚΕΠΕ θα 
καταβάλλονται δώρα Χριστουγέννων και Πάσχα καθώς 
και το επίδομα αδείας. 

2. Σε περίπτωση κατοχής και δεύτερης θέσης από τον 
Πρόεδρο και Επιστημονικό Διευθυντή, το σύνολο των 
αποδοχών του και από τις δύο θέσεις δεν μπορεί να υπερ¬ 
βαίνει το ανώτατο όριο που ορίζεται από το άρθρο 14 του 
Ν. 2703/99. 

3. Καθορίζουμε τη μηνιαία αποζημίωση του Προέδρου 
του Δ.Σ. στο ποσό των 264 ΕΥΡΩ. 

4. Καθορίζουμε τη μηνιαία αποζημίωση των Μελών και 
του Γραμματέατου Διοικητικού Συμβουλίου ως εξής: 

Α) Για κάθε μέλος στο ποσό των 264 ΕΥΡΩ. 

Β) Γ ια τον γραμματέα στο ποσό των 58,70 ΕΥΡΩ. 


Η ισχύς της παρούσης, για μεν τον Επιστημονικό Δ/ντή 
και Πρόεδρο Δ.Σ. του ΚΕΠΕ αρχίζει από την ημερομηνία 
υπογραφής της σύμβασής του, για δε τα μέλη και το 
γραμματέα από 12.3.2002, ημερομηνία υπογραφής της 
απόφασης «Ανασυγκρότησης Δ.Σ. του ΚΕΠΕ». 

Από τη δημοσίευση της παρούσης, παύουν να ισχύουν 
οι αποφάσεις που αναφέρονται στο υπό στοιχείο 3 του 
σκεπτικού της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΩΡ. ΦΛΩΡΙΔΗΣ 
-♦- 

Αριθ. 2/15912/0022 (3) 

Καθορισμός χρονικού διαστήματος αποσπάσεων, για 
στελέχωση Περιφερειακών Κρατικών και Δημοτικών 
Αερολιμένων κατά τη θερινή περίοδο, έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περί Δ/νσεως Εναε¬ 
ρίων Μεταφορών», όπως τροποποιήθηκαν με το Ν. 
1340/83. 

2. Τις διατάξειςτου Ν. 2683/99 «Υπαλληλικός Κώδικας». 

3. Τις διατάξεις του Π.Δ. 56/89 «Οργανισμός ΥΠΑ», 
όπως τροποποιήθηκε με τα Π Λ. 439/89,35/93 και 80/96. 

4. Τις διατάξειςτου άρθρου 13του Ν. 2685/99 «δαπάνες 
κίνησης των μετακινουμένων προσώπων με εντολή του 
Δημοσίου εντός και εκτός της Επικράτειας για εκτέλεση 
υπηρεσίας και άλλες διατάξεις (ΦΕΚ 35/Α/18.2.99). 

5. Το Δ3/Β/10952/2474/22.3.2002, ωράριο Αερολιμένων 
της χώρας, θερινής περιόδου από 1.4.2002 έως και 
26.10.2002. 

6. Την ανάγκη ενίσχυσης των περιφερειακών Κρατικών 
και Δημοτικών Αερολιμένων κατά τη θερινή περίοδο 
στους κλάδους (ΠΕ1-ΤΕ1 Αερ/κών, ΠΕ2-ΤΕ2 Ε.Ε.Κ., ΠΕ4- 
ΤΕ4 Ηλ/κών, ΠΕ3-ΤΕ3 Τηλ/κών, ΔΕ7 οδηγών-πυρ., ΔΕ7- 
ΔΕ8 Ηλεκτρολόγων, ΤΕ9 Υπομ. Ψυκτικών, ΔΕ7-ΔΕ8 Ψυ¬ 
κτικών κ.λπ. κλάδων της ΥΠΑ). 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη ποσού ύψους 587.000 € που θα 
καλυφθεί από τις πιστώσεις προϋπολογισμού ΥΠΑ 
Κ.Α./712 ειδικού φορέα 39/120 οικονομικού έτους 2002. 

8. Τις διατάξειςτου άρθρου 40 του Ν. 849/78 όπως συ¬ 
μπληρώθηκε με το άρθρο 8 του Ν. 2129/93. 

9. Την 1100383/1330/Α0006/31.12.2001 κοινή απόφα¬ 
ση του Πρωθυπουργού και του Υπουργού Οικονομικών 
περί «Ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Καθορίζουμε όπως οι υπάλληλοι της Υπηρεσίας Πολιτι¬ 
κής Αεροπορίας των κλάδων ΠΕ1-ΤΕ1, ΠΕ2-ΤΕ2, ΠΕ4- 
ΤΕ4-ΠΕ3-ΤΕ3, ΤΕ9, ΔΕ7 και ΔΕ8 καθώς και των λοιπών 
κλάδων της ΥΠΑ, που αποσπώνται για τη στελέχωση - ενί¬ 
σχυση, κατά τον Οργανισμό μας των Κρατικών και Δημο¬ 
τικών αερολιμένων κατά τη διάρκεια της θερινής περιό¬ 
δου, (1.4.2002/26.10.2002), λαμβάνουν ημερήσια αποζη¬ 
μίωση και δαπάνες διανυκτέρευσης για το πέραν των 

σαράντα (40) ημερών χρονικό διάστημα, αντίστοιχη με το 
χρόνο απόσπασης, με ανώτατο όριο τις (90) ημέρες. 

Η καταβολή αποζημίωσης για το εν λόγω χρονικό διά¬ 
στημα θα γίνει σύμφωνα με τις διατάξεις του Ν. 2685/99, 
με τη φροντίδα της Δ/νσης Οικονομικού και Εφοδιασμού 
(Δ11 /Α) και της Δ/νσης Διοικητικού (Δ9/Β), με την έκδοση 
ενταλμάτων προπληρωμής. 

Οι διατάξεις της απόφασης αυτής αναφέρονται σε 
υπαλλήλους ΥΠΑ διαφόρων κλάδων που θα αποσπαστούν 
σε περιφερειακούς Αερολιμένες των οποίων η απόσταση 
απότηνέδρατης Υπηρεσίας είναι άνω των 50 χιλ. ή 10 ναυ¬ 
τικών μιλιών, σύμφωνα με το άρθρο 13του Ν. 2685/99. 

Η ανωτέρω απόφαση έχει αναδρομική ισχύ από την ημε¬ 
ρομηνία έναρξης ωραρίου λειτουργίας Αερολιμένων θε¬ 
ρινής περιόδου (1.4.2002/26.10.2002), της Υπηρεσίας 
Πολιτικής Αεροπορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

- ♦ - 

Αριθ. 2/10444/0022 (4) 

Τροποποίηση και συμπλήρωση της Κ.Υ.Α. με 2/74853/ 
0022/15.1.2002 «Καθορισμός ανωτάτου ορίου αριθ¬ 
μού ημερών ματακίνησης εκτός έδρας για εκτέλεση 
υπηρεσίας στο εσωτερικό και το εξωτερικό, υπαλλή¬ 
λων και συνεργατών του Ε.Φ.Ε.Τ.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Το άρθρο 2 παρ.3 του Ν. 2685/99 (ΦΕΚ 35/Α/18.2.99). 

2. Το άρθρο 4 παρ.7του Ν. 2741/99 (ΦΕΚ 199 Α). 

3. Το Ν. 1558/85 (ΦΕΚ 137/Α). 

4. Την απόφαση του Υπουργού Ανάπτυξης «Περί ενάρ- 
ξεως λειτουργίας του ΕΦΕΤ» με αριθμό 8323/2000 (ΦΕΚ 
8/Β/13.1.2000). 

5. Την ΠΥΣ με αριθμό 61/99 (ΦΕΚ 239/Τ.Ν.Π.Δ.Δ./99) 
«ΠερίσυστάσεωςτουΔ. Σ.του Ε.Φ.Ε.Τ.» 

6. Την απόφαση του Υπουργού Ανάπτυξης με αριθμό 
Β3-196 «Μεταβίβαση αρμοδιοτήτων στο Γενικό Γραμμα¬ 
τέα Εμπορίου». 

7. Την 2/74260/0004/15.10.1999 Κ.Υ.Α. περί «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/91» ΦΕΚ 2274/τ.Β'/31.12.1999. 

8. Το γεγονός ότι από τις διατάξεις της παρούσας από¬ 
φασης προκαλείται επιπλέον ετήσια δαπάνη στο ύψος 
των 95.000 ευρώ, σε βάρος των ΚΑΕ 0711, 0721, 0731, 
0732, 0771, 0772, 0781, 0782 του Π/Υ του ΕΦΕΤ και η 
οποία θα αντιμετωπιστεί από τις εγγεγραμμένες πιστώ¬ 
σεις του ΕΦΕΤ. 

9. Την πρόσληψη νέων υπαλλήλων οι οποίοι θα στελε¬ 
χώσουν τα κεντρικά γραφεία του ΕΦΕΤ, τα παραρτήματα 
Κ. Μακεδονίας, Ηρακλείου - Κρήτης και Πάτρας. 

10. Τη διασφάλιση της εύρυθμης λειτουργίας του 
Ε.Φ.Ε.Τ., αποφασίζουμε: 

1. Τροποποιούμε και συμπληρώνουμε την 2/74853/ 
0022 Κ.Υ.Α. ως κάτωθι: 


Α) Για επιπλέον πενήντα εννέα (59) Ελεγκτές-Επιθεω- 
ρητές κατηγορίας ΠΕ και για επιπλέον δώδεκα (12) Ελε- 
γκτές-Επιθεωρητές κατηγορίας ΤΕ που εργάζονται στον 
Ε.Φ.Ε.Τ. και για δέκα (10) ημέρες το μήνα για τον καθένα 
(120 ημέρες το χρόνο). 

Β) Για επί πλέον δέκα (10) υπαλλήλους κατηγορίας ΠΕ, 
πέντε (5) υπαλλήλους κατηγορίας ΤΕ και πέντε (5) υπαλ¬ 
λήλους κατηγορίας ΔΕ έως δέκα (10) ημέρες το μήνα για 
τον καθένα (120 ημέρες το χρόνο). 

Γ) Γ ια επί πλέον πέντε (5) οδηγούς που θα εργάζονται 
στον Ε. Φ. Ε.Τ. έως δέκα (10) ημέρες το μήνα για τον κα¬ 
θένα (120 ημέρες το χρόνο). 

Δ) Για επί πλέον πέντε (5) ιδιώτες οι οποίοι εργάζονται 
για λογαριασμό του Ε. Φ. Ε.Τ. έως πέντε (5) ημέρες το μή¬ 
να για τον καθένα (60 ημέρες το χρόνο). 

Ε) Γ ια πέντε (5) επιστημονικούς συνεργάτες οι οποίοι 
βοηθούν για την επίτευξη του έργου του ΕΦΕΤ έως πέντε 
(5) ημέρες το μήνα για το καθένα (60 ημέρες το χρόνο). 

Ζ) Για τους Ελεγκτές - Επιθεωρητές ΠΕ και ΤΕ, τους 
υπαλλήλους ΠΕ, ΤΕ και ΔΕ κατηγορίας και τους οδηγούς 
επιτρέπεται ο ετήσιος συμψηφισμός των κατά μήνα ημε¬ 
ρών μέχρι συμπληρώσεως των 120 ημερών ετησίως, λό¬ 
γω της φύσεωςτου αντικειμένου του ΕΦΕΤ (έλεγχοι τρο¬ 
φίμων). 

ΣΤ) Γ ια τους ιδιώτες και επιστημονικούς συνεργάτες 
επιτρέπεται ο ετήσιος συμψηφισμός των κατά μήνα ημε¬ 
ρών μέχρι συμπληρώσεως των 60 ημερών ετησίως. 

Κατά τα λοιπά ισχύει η 2/74853/0022 Κ.Υ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Καταναλωτή και Εμπορίου 

Υπ. Οικονομίας και Οικονομικών Υπουργείου Ανάπτυξης 
ΙΩΑΝΝΗΣ ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 

-♦- 

Αριθ. 2/18962/0022 (5) 

Συμπλήρωση - Τροποποίηση της 2/85181/0022/30.8.99 
Κ.Υ.Α. (ΦΕΚ 893/τ.Β') «Καθορισμός ημερών εκτός 
έδρας μετακίνησης υπαλλήλων Ασφαλιστικών Οργανι¬ 
σμών αρμοδιότητας Γ.Γ.Κ.Α. πλην Ι.Κ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/1985 
(ΦΕΚ 137/85/τ.Α') «Κυβέρνηση και Κυβερνητικά Όργανα». 

2. Τις διατάξεις του άρθρου 2 του Ν. 2685/1999 (ΦΕΚ 
35/Α/99) «Κάλυψη δαπανών μετακινουμένων υπαλλήλων 
εντός και εκτός της Επικράτειας και άλλες διατάξεις». 

3. Τις διατάξεις του άρθρου 22 του Ν. 2362/95 (ΦΕΚ 
247/95 τ.Α') «περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

4. Τις διατάξεις του άρθρου 29 του Ν. 2081/92 (ΦΕΚ 
154/Α/10.9.92) «Ρύθμιση του θεσμού των Επιμελητηρίων 
και άλλες διατάξεις». 

5. Το Π.Δ. 213/92 (ΦΕΚ 102/Α/92) «Οργανισμός της Γε¬ 
νικής Γ ραμματείας Κοιν. Ασφαλίσεων. 

6. Τις διατάξεις του άρθρου 34 του Ν. 2773/99 (ΦΕΚ 
286/Α/22.12.99) «Απελευθέρωση της αγοράς ηλεκτρικής 

ενέργειας - ρύθμιση θεμάτων ενεργειακής πολιτικής και 
λοιπές διατάξεις». 

7. Την Φ50/οικ. 1030/11.7.2002 (ΦΕΚ 945/τ.Β'/ 
24.7.2002) απόφαση «Έναρξη λειτουργίας του Δ.Σ. και 
των Υπηρεσιών του ΟΑΠ-ΔΕΗ». 

8. Το γεγονός ότι από την απόφαση αυτή προκαλείται 
επιπλέον ετήσια οικονομική επιβάρυνση ύψους 12.700 ΕΥ¬ 
ΡΩ για το τρέχον έτος, καθώς και για τα επόμενα οικονο¬ 
μικά έτη, έχουν προβλεφθεί δε οι σχετικές πιστώσεις στον 
προϋπολογισμό του ΟΑΠ-ΔΕΗ έτους 2002 στον Κ.Α. 0264. 

9. Την 2/80345/0004/8.11.1999 κυα «Μεταβίβαση εξου¬ 
σίας υπογραφής σύμφωνα με το αρ. 7 παρ. 1 του Ν. 
1943/1991» ΦΕΚ2040/Β/19.11.99. 

10. Την ανάγκη μετακίνησης ενός μέλους του Δ.Σ. του 
ΟΑΠ-ΔΕΗ από Κοζάνη, αποφασίζουμε: 

Συμπληρώνουμε και τροποποιούμε εν μέρει την 
2/85181/0022/30.8.99 (ΦΕΚ 893 Β') ΚΥΑ ως προς το ανώ¬ 
τατο όριο ημερών μετακίνησης εκτός έδρας στους Ασφα¬ 
λιστικούς Οργανισμούς αρμοδιότητας της Γ. Γ. Κ.Α. και το 
ΚΗΥΚΥ και καθορίζουμε το όριο αυτό σε (120) ημέρες οι 
οποίες κατανέμονται σε δέκα (10) ημέρες κατά μήνα με 
δυνατότητα συμψηφισμού, για ένα μέλος του Δ.Σ. του 
ΟΑΠ-ΔΕΗ μετακινούμενο από Κοζάνη κατά την διάρκεια 
της θητείας του. 

Κατά τα λοιπά ισχύειη ΚΥΑ 2/85181/0022/30.8.99 (ΦΕΚ 
893 Β'), όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Εργασίας και 

Υπ. Οικονομίας και Οικονομικών Κοινωνικών Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. 11129 (6) 

Καθορισμός ύψους Δώρου εορτών Πάσχα 2002 των 
Εφημεριδοπωλών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 452/76 «Περί χορηγήσεως Δώ¬ 
ρου εις τους Εφημεριδοπώλες» (ΦΕΚ272/Α/76). 

2. Τις διατάξεις των άρθρων 6 και 7 του Κανονισμού χο¬ 
ρήγησης Δώρου εορτών στους Εφημεριδοπώλες (ΦΕΚ 
1223/Β/1977) όπως αυτός τροποποιήθηκε με τις αποφά¬ 
σεις Β2/55/2237/13.12.79 (ΦΕΚ 1135/Β/79) και Φ 55/2728/ 
24.11.92 (ΦΕΚ 707/Β/30.11.92) των Υπουργών Προε¬ 
δρίας, Οικονομικών, Εργασίας και Υγείας και Πρόνοιας 
και Κοινωνικών Ασφαλίσεων καιτις διατάξεις του άρθρου 
2 παράγραφος 8του Π.Δ. 231/86 (ΦΕΚ97/Α/16.7.86) «πε¬ 
ρί περιορισμού συναρμοδιοτήτων κατά την έκδοση διοι¬ 
κητικών πράξεων σε αντικείμενα αρμοδιότητας Υπουρ¬ 
γείου Υγείας Πρόνοιας και Κοινωνικών Ασφαλίσεων-Γενι- 
κή Γραμματεία Κοινωνικών Ασφαλίσεων». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

4. Την 80087/96 απόφαση του Υπουργού Εργασίας και 
Κοινωνικών Ασφαλίσεων «Μεταβίβαση αρμοδιοτήτων 


του Υπουργού Εργασίας και Κοινωνικών Ασφαλίσεων και 
εξουσία υπογραφής στο Γενικό Γραμματέα του Υπουρ¬ 
γείου κ.λ.π.». 

5. Την 6/3.4.2002 απόφαση του Δ. Σ. του Ταμείου Συ¬ 
ντάξεων Εφημεριδοπωλών και υπαλλήλων Πρακτορείων, 
αποφασίζουμε: 

1. - Εγκρίνουμε τη χορήγηση δώρου εορτών Πάσχα 
2002 στους Εφημεριδοπώλες όλης της χώρας ως εξής: 

α) Για όσους έχουν μέχρι ένα (1) χρόνο ασφάλιση ΕΥΡΩ 
496,67. 

β) Γ ια όσους έχουν συμπληρώσει ένα (1) χρόνο ασφά¬ 
λιση και μέχρι πέντε (5) χρόνια ασφάλιση ΕΥΡΩ 695,33. 

γ) Για όσους έχουν συμπληρώσει πέντε (5) χρόνια 
ασφάλιση και μέχρι δέκα (10) χρόνια ασφάλιση ΕΥΡΩ 
794,66. 

δ) Για όσους έχουν συμπληρώσει δέκα (10) χρόνια 
ασφάλιση και μέχρι (20) χρόνια ασφάλιση ΕΥΡΩ 894,00. 

ε) Για όσους έχουν συμπληρώσει είκοσι (20) χρόνια 
ασφάλιση και άνω ΕΥΡΩ 993,33. 

2. Σε περίπτωση κατά την οποία ο δικαιούχος δεν απα¬ 
σχοληθεί πλήρως κατά το χρονικό διάστημα από 1 Ιανου¬ 
άριου 2002 μέχρι 30 Απριλίου 2002 παίρνει κλάσμα Δώ¬ 
ρου, ανάλογο προς τον χρόνο εργασίας του κατά τις δια¬ 
τάξεις του άρθρου 7 του Κανονισμού του Λογαριασμού 
Δώρου Εφημεριδοπωλών. 

3. Η ιδιότητα του Εφημεριδοπώλη καθορίζεται από τις 
διατάξεις του Κανονισμού Δώρου Εφημεριδοπωλών. 

Η δαπάνη για τη χορήγηση Δώρου βαρύνει τον Λογα¬ 
ριασμό Δώρου Εφημεριδοπωλών που έχει συσταθεί στο 
Ταμείο Συντάξεων Εφημεριδοπωλών και υπαλλήλων 
Εφημεριδοπωλών. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Με εντολή Υπουργού 
Η Γ ενική Γ ραμματέας 
ΙΩΑΝΝΑ ΠΑΝΟΠΟΥΛΟΥ 

-*- 

Αριθ. 62721 (7) 

Τρόπος διενέργειας διαγωνισμού αμίσθων 
υποθηκοφυλάκων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1 .τις διατάξειςτωνάρθρων 11 και 13 Ν. 2993/2002. 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1.0 διαγωνισμός των υποψηφίων αμίσθων υποθηκοφυ¬ 
λάκων είναι πανελλήνιος και προκηρύσσεται με απόφαση 
του Υπουργού Δικαιοσύνης που εκδίδεται εντός του πρώ¬ 
του τετραμήνου κάθε έτους με βάση τις κενές θέσεις που 
υπάρχουν 10 ημέρες πριν την έκδοση της υπουργικής 
απόφασης και δημοσιεύεται στην Εφημερίδα της Κυβερ¬ 
νήσεως ένα μήνα τουλάχιστον προ της ημέρας ενάρξεως 
του διαγωνισμού. 

Περίληψη της προκηρύξεως τοιχοκολλάται στα Κατα¬ 
στήματα των οικείων Πρωτοδικείων. 

2. Ο διαγωνισμός διενεργείται στην έδρα του Πρωτοδι¬ 
κείου Αθηνών. 

Άρθρο 2 

Οι επιθυμούντες την συμμετοχή τους στο διαγωνισμό 
υποψηφίων Αμίσθων Υποθηκοφυλάκων οφείλουν πέντε 
ημέρες τουλάχιστον προ της οριζόμενης με την προκή¬ 
ρυξη ημέρας ενάρξεως του διαγωνισμού να υποβάλουν 
στο Γραμματέα της Τριμελούς Οργανωτικής Επιτροπής 
στην έδρα του Πρωτοδικείου Αθηνών, σχετική αίτηση 
στην οποία να προσδιορίζουν και το Υποθηκοφυλακείο 
στο οποίο επιθυμούν να διορισθούν. 

Στην αίτηση επισυνάπτονται: 

1. Δικαιολογητικά που αποδεικνύουν τη συνδρομή των 
προσόντων της παρ. 5, 6 του Ν. 2993/2002 και την έλλει¬ 
ψη των κωλυμάτων του άρθρου 16 του Κ.Δ/τοςτης 19/3 
Ιουλίου 1941 και 

2. Απόδειξη καταβολής εξετάστρωνστο Γ ραμματέα της 
Τριμελούς Οργανωτικής Επιτροπής, το ποσό των οποίων 
καθορίζεται με κοινή απόφαση των Υπουργών Δικαιοσύ¬ 
νης και Οικονομικών και αναφέρεται στην προκήρυξη του 
διαγωνισμού. 

Άρθρο 3 

Η κατ’ άρθρο 11 §4β Τριμελής Οργανωτική Επιτροπή 
συγκροτούμενη με απόφαση του Υπουργού Δικαιοσύνης 
αποτελείται από ένα Πρόεδρο Εφετώντων Πολιτικών και 
Ποινικών Δικαστηρίων ως Πρόεδρο αυτής, ένα Εισαγγε¬ 
λέα Εφετών και ένα Άμισθο Υποθηκοφύλακα με τους ανα¬ 
πληρωτές τους. 

Χρέη γραμματέα εκτελεί υπάλληλοςτου Πρωτοδικείου 
Αθηνών οριζόμενος από τον Πρόεδρο της Επιτροπής. 

Η ανωτέρω Επιτροπή μετά την λήξη της προθεσμίας 
υποβολής αιτήσεων προς συμμετοχή στον διαγωνισμό 
αποφασίζει αιτιολογημένα και τελεσίδικα για την παρα¬ 
δοχή ή μη των αιτήσεωντων υποψηφίων και συντάσσει πί¬ 
νακα των γενόμενων δεκτών υποψηφίων κατά Υποθηκο¬ 
φυλακείο, τον οποίο τοιχοκολλά στο Κατάστημα του 
Πρωτοδικείου Αθηνών 48 ώρες πριν την διεξαγωγή της 
γραπτής δοκιμασίας. 

Η Επιτροπή ορίζει επίσης το οίκημα όπου θα διενεργη- 
θεί ο διαγωνισμός με απόφασή της που τοιχοκολλάται 
στο Κατάστημα του Πρωτοδικείου Αθηνών 48 ώρες πριν 
την διενέργεια του διαγωνισμού και αποστέλλεται με το 
ταχύτερο μέσο προς την Κεντρική Επιτροπή των εξετά¬ 
σεων που εδρεύει στο Υπουργείο Δικαιοσύνης. 

Ο Πρόεδρος της Επιτροπής μπορεί να ορίσει επιτηρη¬ 
τές από δικαστικούς υπαλλήλους του Πρωτοδικείου ή 
Εφετείου Αθηνών. 

Άρθρο 4 

Η πενταμελής Κεντρική Επιτροπή συγκροτείται με από¬ 
φαση του Υπουργού Δικαιοσύνης και αποτελείται από ένα 
Αρεοπαγίτη ως Πρόεδρο, ένα Πρόεδρο Εφετώντων Πο¬ 
λιτικών και Ποινικών Δικαστηρίων, έναν Εισαγγελέα Εφε¬ 
τών, ένα Καθηγητή Νομικού Τμήματος της Νομικής Σχο¬ 
λής του Πανεπιστημίου Αθηνών και τον Πρόεδρο της 
Ένωσης Άμισθων Υποθηκοφυλάκων με τους αναπληρω¬ 
τές τους. Χρέη γραμματέα της Επιτροπής εκτελεί ο εκά- 
στοτε προϊστάμενος του Τμήματος Υποθηκοφυλακείων 
της Δ/νσης Δικηγορικού Λειτουργήματος Συμβολαιογρά¬ 
φων και Υποθηκοφυλακείων με τον αναπληρωτή του. Η 
Κεντρική Επιτροπή με απόφασή της καθορίζει το πρό¬ 


γραμμα του διαγωνισμού και την γνωστοποιεί στον Πρόε¬ 
δρο της Τ ριμελούς Οργανωτικής Επιτροπής, με το ταχύ¬ 
τερο δυνατό μέσο, ο οποίος υποχρεούται να την αναρτή- 
σει στο Κατάστημα του Πρωτοδικείου. 

Τα θέματα του διαγωνισμού είναι κοινά για τους υπο¬ 
ψηφίους και διατυπώνονται από την Κεντρική Επιτροπή 
Εξετάσεων η οποία συνέρχεται για τον σκοπό αυτό δύο 
και ήμισυ τουλάχιστον ώρες πριν από την ώρα που ορί¬ 
στηκε για την έναρξη της γραπτής διαδικασίας σε κάθε 
εξεταστέο μάθημα σε αίθουσα της Κεντρικής Υπηρεσίας 
του Υπουργείου Δικαιοσύνης και σε μυστική συνεδρίασή 
της συντάσσει από κοινού τον πίνακα των θεμάτων για το 
μάθημα αυτό, τον οποίο αποστέλλει αμέσως μετηλεομοι- 
ότυπο (ΡΑΧ) στον Πρόεδρο της Τριμελούς Οργανωτικής 
Επιτροπής. Επίσης συντάσσει αμέσως και πίνακα με τις 
ορθές απαντήσεις. Οι πίνακες αυτοί διαβιβάζονται στις 
ομάδες βαθμολόγησης της §4γ του άρθρου 11 Ν. 
2993/2002. 

Οι ανωτέρω πίνακες και τα πρακτικά συνεδρίασης φυ¬ 
λάσσονται στο αρμόδιο τμήμα του Υπουργείου με φρο¬ 
ντίδα του γραμματέα της. 

Άρθρο 5 

Τα μέλη της Τριμελούς Οργανωτικής Επιτροπής οφεί¬ 
λουν κατά τις ημέρες των εξετάσεων να βρίσκονται στα 
εξεταστικά κέντρα μία τουλάχιστον ώρα πριν από την ώρα 
έναρξης του διαγωνισμού. 

Οι υποψήφιοι οφείλουν να προσέλθουν στην αίθουσα 
όπου διενεργείται ο διαγωνισμός 30 λεπτά νωρίτερα από 
την ώρα που έχει προσδιορισθεί για την έναρξη της δοκι¬ 
μασίας, οπότε και αρχίζει η εκφώνηση από τον σχετικό πί- 
νακατων ονομάτωντων υποψηφίων από τον Πρόεδρο της 
επιτροπής ενώ παράλληλα γίνεται και η εξακρίβωση της 
ταυτότητάς τους από κάποιο μέλος της επιτροπής με 
έλεγχο των δελτίων αστυνομικής ταυτότητας των υποψη¬ 
φίων. 

Την ώρα που έχει προσδιορισθεί για την έναρξη της δο¬ 
κιμασίας ένα μέλος της επιτροπής υπαγορεύει στους δια- 
γωνιζόμενουςτα θέματα απότοτηλεομοιότυπο (ΡΑΧ) της 
κεντρικής εξεταστικής επιτροπής. Εάν, λόγω του μεγά¬ 
λου αριθμού των υποψηφίων, η εξέταση λαμβάνει χώρα 
σε περισσότερες αίθουσες, η υπαγόρευση των θεμάτων 
γίνεται από μέλος της επιτροπής κατά την ίδια ακριβώς 
ώρα. Εάν ένας από τους υποψηφίους δεν είναι παρών κα¬ 
τά τη στιγμή της έναρξης της υπαγόρευσης των θεμάτων 
αποκλείεται από το διαγωνισμό. 

Οι υποψήφιοι γράφουν σε ομοιόμορφο χαρτί, που τους 
χορηγείται από την εξεταστική επιτροπή και σφραγίζεται 
με τη σφραγίδα του οικείου Πρωτοδικείου. Στους υποψη¬ 
φίους παρέχεται τρίωρη προθεσμία για να επεξεργα- 
σθούν και να αναπτύξουν το θέμα, απαγορεύεται δε απο¬ 
λύτως η χρήση ερμηνευτικών κειμένων, διδακτικών συγ¬ 
γραμμάτων ή άλλου είδους βοηθημάτων, πλην των 
κειμένων των νόμων. Υποψήφιος που κάνει χρήση βοηθη¬ 
μάτων που δεν επιτρέπονται ή συνεννοείται εγγράφως ή 
προφορικώς με άλλο υποψήφιο ή άλλο πρόσωπο απο¬ 
βάλλεται από το διαγωνισμό με πράξη της Τ ριμελούς Ορ¬ 
γανωτικής Επιτροπής. 

Κάθε υποψήφιος κατά την λήξη της προκαθορισμένης 
για την εξέταση ώρας ή και πριν από αυτήν παραδίδει 
στον πρόεδρο ή σε μέλος της επιτροπής το γραπτό του, 
το οποίο δεν πρέπει να φέρει στο σώμα αυτού υπογραφή 
ή άλλο διακριτικό γνώρισμα πληντων ατομικών στοιχείων 

του υποψηφίου στο πάνω αριστερό μέρος της πρώτης σε¬ 
λίδας του γραπτού. Αφού γίνει η παραβολή με επίδειξη 
του δελτίου της αστυνομικής του ταυτότητας οι ενδείξεις 
των ατομικών στοιχείων του καλύπτονται με αδιαφανή 
ταινία, η οποία δεν αφαιρείται παρά με την οριστικοποίη¬ 
ση της βαθμολογίας. Με την ίδια αδιαφανή ταινία καλύ¬ 
πτεται και ο βαθμός κάθε βαθμολογητή και σε περίπτωση 
αναβαθμολόγησης οι βαθμοί των προηγούμενων βαθμο¬ 
λογητών και κάθε αναβαθμολογητή, που τίθενται στο πά¬ 
νω δεξιό μέρος της πρώτης σελίδας του γραπτού. Κατά 
την παράδοση τα γραπτά όλων των υποψηφίων μονογρά- 
φονται από όλα τα μέλη της εξεταστικής επιτροπής στο 
τέλος κάθε φύλλου και σε κάθε παραπομπή και αφού δια¬ 
πιστωθεί ότι ο αριθμός τους ανταποκρίνεται στον αριθμό 
των διαγωνισθέντων, τα γραπτά κάθε μαθήματος παραδί- 
δονται στον Πρόεδρο της Τριμελούς Οργανωτικής Επι¬ 
τροπής που τα διαβιβάζει στον Γραμματέατης Κεντρικής 
Εξεταστικής Επιτροπής ο οποίος τα παραδίδει στις ομά¬ 
δες βαθμολόγησης που εδρεύουν στην Κεντρική Υπηρε¬ 
σία του Υπουργείου Δικαιοσύνης και έχουν ορισθεί με 
απόφαση του Υπουργού Δικαιοσύνης. Επίσης διαβιβά¬ 
ζουν τα σχετικά πρακτικά στην αρμόδια Διεύθυνση του 
Υπουργείου Δικαιοσύνης. 

Χρέη γραμματέων των ομάδων βαθμολόγησης εκτε- 
λούν υπάλληλοι της Κεντρικής Υπηρεσίας του Υπουργεί¬ 
ου Δικαιοσύνης κατηγορίας ΠΕ. 

Άρθρο 6 

Οι ομάδες βαθμολόγησης μετά το πέρας της διαδικα¬ 
σίας βαθμολόγησης και τυχόν αναβαθμολόγησης των 
γραπτών σύμφωνα με τα οριζόμενα στην §7 του άρθρου 
11 του Ν. 2993/2002 καταρτίζουν τελικό πίνακα επιτυχό- 
ντων σύμφωνα με την §8 του ιδίου νόμου τον οποίο διαβι¬ 
βάζουν στην αρμόδια Δ/νση του Υπουργείου Δικαιοσύ¬ 
νης. Στην ίδια Διεύθυνση διαβιβάζονται και τα πρακτικά 
των ανωτέρω ομάδων καθώς και τα γραπτά των υποψη¬ 
φίων. 

Αντίγραφα των πινάκων επιτυχόντων αποστέλλονται 
στο Πρόεδρο της Τριμελούς Οργανωτικής Επιτροπής για 
ν’ αναρτηθούνστο Κατάστημα των οικείων Πρωτοδικείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 61829 (8) 

Τρόπος διενέργειας διαγωνισμού συμβολαιογράφων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 11 Ν. 2993/2002. 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Ο διαγωνισμός των υποψηφίων συμβολαιογράφων 
είναι πανελλήνιος και προκηρύσσεται με απόφαση του 
Υπουργού Δικαιοσύνης που εκδίδεται εντός του πρώτου 
τετραμήνου κάθε έτους με βάση τις κενές θέσεις που 


υπάρχουν 10 ημέρες πριν την έκδοση της Υπουργικής 
απόφασης και δημοσιεύεται στην Εφημερίδα της Κυβερ¬ 
νήσεως ένα μήνα τουλάχιστον προ της ημέρας ενάρξεως 
του διαγωνισμού. 

Περίληψη της προκηρύξεως τοιχοκολλάται στα Κατα¬ 
στήματα των οικείων Εφετείων και Πρωτοδικείων της πε¬ 
ριφέρειας κάθε Εφετείου. 

2. Ο διαγωνισμός διενεργείται: 

Α. Στην έδρα του Εφετείου Αθηνών για τους υποψηφί¬ 
ους για τις έδρες Ειρηνοδικείων που υπάγονται στις περι¬ 
φέρειες των Εφετείων Αθηνών, Πειραιώς, Πατρών, Ναυ¬ 
πλίου, Κρήτης, Αιγαίου, Δωδεκανήσου και Λαμίας και 

Β. Στην έδρα του Εφετείου Θεσσαλονίκης για τους υπο¬ 
ψηφίους για τις έδρες Ειρηνοδικείων που υπάγονται στις 
περιφέρειες των Εφετείων Θεσσαλονίκης, Λάρισας, Δυτι¬ 
κής Μακεδονίας, Ιωαννίνων, Κέρκυρας και Θράκης. 

Άρθρο 2 

Οι επιθυμούντες την συμμετοχή τους στο διαγωνισμό 
υποψηφίων συμβολαιογράφων οφείλουν πέντε ημέρες 
τουλάχιστον προ της οριζόμενης με την προκήρυξη ημέ¬ 
ρας ενάρξεως του διαγωνισμού να υποβάλουν στον 
Γ ραμματέατης Τριμελούς Οργανωτικής Επιτροπής στην 
έδρα του Εφετείου, σχετική αίτηση στην οποία να προσ¬ 
διορίζουν και την έδρα της Ειρηνοδικειακής περιφέρειας 
στην οποία επιθυμούν να διορισθούν. 

Στην αίτηση επισυνάπτονται: 

1. Δικαιολογητικά που αποδεικνύουν τη συνδρομή των 
γενικών και ειδικών προσόντων των άρθρων 19, 20, 21 
όπως ισχύει μετά τον Ν. 2915/2001 και 22 και την έλλειψη 
των κωλυμάτων του άρθρου 23 του Ν. 2830/2000 «Κώδι¬ 
κας Συμβολαιογράφων» και 

2. Απόδειξη καταβολής εξετάστρων στον Γραμματέα 
της Τριμελούς Οργανωτικής Επιτροπής, το ποσό των 
οποίων καθορίζεται με κοινή απόφαση των Υπουργών Δι¬ 
καιοσύνης και Οικονομικών και αναφέρεται στην προκή¬ 
ρυξη του διαγωνισμού. 

Άρθρο 3 

Η κατ’ άρθρο 11 §4β Τριμελής Οργανωτική Επιτροπή 
συγκροτούμενη με απόφαση του Υπουργού Δικαιοσύνης 
αποτελείται από ένα Πρόεδρο Εφετώντων πολιτικών και 
ποινικών δικαστηρίων ως Πρόεδρο αυτής, έναν εισαγγε¬ 
λέα Εφετών και ένα συμβολαιογράφο με τους αναπληρω¬ 
τές τους. 

Χρέη γραμματέα εκτελεί υπάλληλος του Εφετείου ορι¬ 
ζόμενος από τον Πρόεδρο της Επιτροπής. 

Η ανωτέρω Επιτροπή μετά την λήξη της προθεσμίας 
υποβολής αιτήσεων προς συμμετοχή στον διαγωνισμό 
αποφασίζει αιτιολογημένα και τελεσίδικα για την παρα¬ 
δοχή ή μη των αιτήσεωντων υποψηφίων και συντάσσει πί¬ 
νακα των γενόμενων δεκτών υποψηφίων κατά Ειρηνοδι- 
κειακή περιφέρεια, τον οποίο τοιχοκολλά στο Κατάστημα 
του Εφετείου 48 ώρες πριν την διεξαγωγή της γραπτής 
δοκιμασίας. 

Η Επιτροπή ορίζει επίσης το οίκημα όπου θα διενεργη- 
θεί ο διαγωνισμός με απόφασή της που τοιχοκολλάται 
στο Κατάστημα του οικείου Εφετείου 48 ώρες πριν την 
διενέργεια του διαγωνισμού και αποστέλλεται με το τα¬ 
χύτερο μέσο προς την Κεντρική Επιτροπή των εξετάσεων 
που εδρεύει στο Υπουργείο Δικαιοσύνης. 

Ο Πρόεδρος της Επιτροπής μπορεί να ορίσει επιτηρη¬ 
τές από δικαστικούς υπαλλήλους του Πρωτοδικείου ή 
Εφετείου Αθηνών και Θεσσαλονίκης αντίστοιχα. 

Άρθρο 4 

Η πενταμελής Κεντρική Επιτροπή συγκροτείται με από¬ 
φαση του Υπουργού Δικαιοσύνης και αποτελείται από 
έναν αρεοπαγίτη ως Πρόεδρο, ένα Πρόεδρο Εφετώντων 
πολιτικών και ποινικών δικαστηρίων, έναν εισαγγελέα 
Εφετών, ένα Καθηγητή Νομικού Τμήματος της Νομικής 
Σχολής του Πανεπιστημίου Αθηνών και τον Πρόεδρο του 
Συμβολαιογραφικού Συλλόγου Αθηνών, Πειραιώς, Αιγαί¬ 
ου και Δωδεκανήσου με τους αναπληρωτές τους. Χρέη 
γραμματέα της Επιτροπής εκτελεί ο εκάστοτε προϊστά¬ 
μενος του Τμήματος Συμβολαιογράφωντης Δ/νσης Δικη¬ 
γορικού Λειτουργήματος, Συμβολαιογραφείων και Υπο¬ 
θηκοφυλακείων με τον αναπληρωτή του. Η Κεντρική Επι¬ 
τροπή με απόφασή της καθορίζει το πρόγραμμα του 
διαγωνισμού και την γνωστοποιεί στους Προέδρους των 
Τριμελών Οργανωτικών Επιτροπών, με το ταχύτερο δυ¬ 
νατό μέσο, οι οποίοι υποχρεούνται να την αναρτήσουν 
στο Κατάστημα του Εφετείου 

Τα θέματα του διαγωνισμού είναι κοινά για τους υπο¬ 
ψηφίους και διατυπώνονται από την Κεντρική Επιτροπή 
εξετάσεων η οποία συνέρχεται για τον σκοπό αυτό δύο 
και ήμισυ τουλάχιστον ώρες πριν από την ώρα που ορί¬ 
στηκε για την έναρξη της γραπτής διαδικασίας σε κάθε 
εξεταστέο μάθημα σε αίθουσα της Κεντρικής Υπηρεσίας 
του Υπουργείου Δικαιοσύνης και σε μυστική συνεδρίασή 
της συντάσσει από κοινού τον πίνακα των θεμάτων για το 
μάθημα αυτό, τον οποίο αποστέλλει αμέσως μετηλεομοι- 
ότυπο (ΡΑΧ) στους Προέδρους των Τριμελών Οργανωτι¬ 
κών Επιτροπών. Επίσης συντάσσει αμέσως και πίνακα με 
τις ορθές απαντήσεις. Οι πίνακες αυτοί διαβιβάζονται 
στις ομάδες βαθμολόγησης της παραγράφου 4γ του άρ¬ 
θρου 11 Ν. 2993/2002. 

Οι ανωτέρω πίνακες και τα πρακτικά συνεδρίασης φυ¬ 
λάσσονται στο αρμόδιο τμήμα του Υπουργείου με φρο¬ 
ντίδα του γραμματέα της. 

Άρθρο 5 

Τα μέλη των Τριμελών Οργανωτικών Επιτροπών οφεί¬ 
λουν κατά τις ημέρες των εξετάσεων να βρίσκονται στα 
εξεταστικά κέντρα μία τουλάχιστον ώρα πριν από την ώρα 
έναρξης του διαγωνισμού. 

Οι υποψήφιοι οφείλουν να προσέλθουν στην αίθουσα 
όπου διενεργείται ο διαγωνισμός 30 λεπτά νωρίτερα από 
την ώρα που έχει προσδιορισθεί για την έναρξη της δοκι¬ 
μασίας, οπότε και αρχίζει η εκφώνηση από τον σχετικό πί¬ 
νακα των ονομάτωντων υποψηφίων από τον Π ρόεδρο της 
επιτροπής ενώ παράλληλα γίνεται και η εξακρίβωση της 
ταυτότητάς τους από κάποιο μέλος της επιτροπής με 
έλεγχο των δελτίων αστυνομικής ταυτότητας των υποψη¬ 
φίων. 

Την ώρα που έχει προσδιορισθεί για την έναρξη της δο¬ 
κιμασίας ένα μέλος της επιτροπής υπαγορεύει στους δια- 
γωνιζόμενους τα θέματα από το τηλεομοιότυπο (ΡΑΧ) της 
κεντρικής εξεταστικής επιτροπής. Εάν, λόγω του μεγά¬ 
λου αριθμού των υποψηφίων, η εξέταση λαμβάνει χώρα 
σε περισσότερες αίθουσες, η υπαγόρευση των θεμάτων 
γίνεται από μέλος της επιτροπής κατά την ίδια ακριβώς 
ώρα. Εάν ένας από τους υποψηφίους δεν είναι παρών κα¬ 
τά τη στιγμή της έναρξης της υπαγόρευσης των θεμάτων 
αποκλείεται από το διαγωνισμό. 

Οι υποψήφιοι γράφουν σε ομοιόμορφο χαρτί, που τους 
χορηγείται από την εξεταστική επιτροπή και σφραγίζεται 


με τη σφραγίδα του οικείου Εφετείου. Στους υποψηφίους 
παρέχεται τρίωρη προθεσμία για να επεξεργασθούν και 
να αναπτύξουν το θέμα, απαγορεύεται δε απολύτως η 
χρήση ερμηνευτικών κειμένων, διδακτικών συγγραμμά¬ 
των ή άλλου είδους βοηθημάτων, πληντων κειμένων των 
νόμων. Υποψήφιος που κάνει χρήση βοηθημάτων που δεν 
επιτρέπονται ή συνεννοείται εγγράφως ή προφορικώς με 
άλλο υποψήφιο ή άλλο πρόσωπο αποβάλλεται από το δια¬ 
γωνισμό με πράξη της Τριμελούς Οργανωτικής Επιτρο¬ 
πής. 

Κάθε υποψήφιος κατά την λήξη της προκαθορισμένης 
για την εξέταση ώρας ή και πριν από αυτήν παραδίδει 
στον πρόεδρο ή σε μέλος της επιτροπής το γραπτό του, 
το οποίο δεν πρέπει να φέρει στο σώμα αυτού υπογραφή 
ή άλλο διακριτικό γνώρισμα πληντων ατομικών στοιχείων 
του υποψηφίου στο πάνω αριστερό μέρος της πρώτης σε¬ 
λίδας του γραπτού. Αφού γίνει η παραβολή με επίδειξη 
του δελτίου της αστυνομικής του ταυτότητας οι ενδείξεις 
των ατομικών στοιχείων του καλύπτονται με αδιαφανή 
ταινία, η οποία δεν αφαιρείται παρά με την οριστικοποίη¬ 
ση της βαθμολογίας. Με την ίδια αδιαφανή ταινία καλύ¬ 
πτεται και ο βαθμός κάθε βαθμολογητή και σε περίπτωση 
αναβαθμολόγησης οι βαθμοί των προηγούμενων βαθμο¬ 
λογητών και κάθε αναβαθμολογητή, που τίθενται στο πά¬ 
νω δεξιό μέρος της πρώτης σελίδας του γραπτού. Κατά 
την παράδοση τα γραπτά όλων των υποψηφίων μονογρά- 
φονται από όλα τα μέλη της εξεταστικής επιτροπής στο 
τέλος κάθε φύλλου και σε κάθε παραπομπή και αφού δια¬ 
πιστωθεί ότι ο αριθμός τους ανταποκρίνεται στον αριθμό 
των διαγωνισθέντων, τα γραπτά κάθε μαθήματος παραδί- 
δονται στον Πρόεδρο της Τριμελούς Οργανωτικής Επι¬ 
τροπής που τα διαβιβάζει στον Γραμματέατης Κεντρικής 
Εξεταστικής Επιτροπής ο οποίος τα παραδίδει στις ομά¬ 
δες βαθμολόγησης που εδρεύουν στην Κεντρική Υπηρε¬ 
σία του Υπουργείου Δικαιοσύνης και έχουν ορισθεί με 
απόφαση του Υπουργού Δικαιοσύνης. Επίσης διαβιβά¬ 
ζουν τα σχετικά πρακτικά στην αρμόδια Διεύθυνση του 
Υπουργείου Δικαιοσύνης. 

Χρέη γραμματέων των ομάδων βαθμολόγησης εκτε- 
λούν υπάλληλοι της Κεντρικής Υπηρεσίας του Υπουργεί¬ 
ου Δικαιοσύνης κατηγορίας ΠΕ. 

Άρθρο 6 

Οι ομάδες βαθμολόγησης αφού συγκεντρώσουν τα 
γραπτά των διαγωνιζομένων προβαίνουν στη διαδικασία 
βαθμολόγησης και τυχόν αναβαθμολόγησης των γρα¬ 
πτών σύμφωνα με τα οριζόμενα στην §7 του άρθρου 11 Ν. 
2993/2002 καταρτίζουν τελικό πίνακα επιτυχόντων σύμ¬ 
φωνα με την §8 του ιδίου νόμου τον οποίο διαβιβάζουν 
στην αρμόδια Διεύθυνση του Υπουργείου Δικαιοσύνης. 
Στην ίδια Διεύθυνση διαβιβάζονται και τα πρακτικά των 
ανωτέρω ομάδων καθώς και τα γραπτά των υποψηφίων. 

Αντίγραφα των πινάκων επιτυχόντων αποστέλλονται 
στους Προέδρους των Τριμελών Οργανωτικών Επιτρο¬ 
πών για ν’ αναρτηθούν στο Κατάστημα των οικείων Εφε- 
τείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.βί. 9 χ 

Θ-ΓΤΙ3Μ: \Λ/θ0ΐΤΙ33ΐθΓ @ θΐ.ρΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - Γοιπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































